ROKIŠKIO RAJONO SAVIVALDYBĖS ADMINISTRACIJOS ARCHITEKTŪROS IR PAVELDOSAUGOS SKYRIUS

GEODEZINĖS, KARTOGRAFINĖS MEDŽIAGOS BEI ERDVINIŲ DUOMENŲ RINKINIŲ IŠDAVIMAS, PRIĖMIMAS IR TVIRTINIMAS

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Paslaugos pavadinimas | Geodezinės, kartografinės medžiagos bei erdvinių duomenų rinkinių išdavimas, priėmimas ir tvirtinimas |
| 2. | Paslaugos aprašymas | Paslauga teikiama geodezininkams, norintiems Rokiškio rajono savivaldybės teritorijoje vykdyti geodezinius, topografinius ir kartografinius darbus. Topografiniai planai (prieš statybas ir po jų) ir inžinerinių tinklų planai priimami, tikrinami ir patvirtinami – Topografijos ir inžinerinės infrastruktūros informacinėje sistemoje (toliau – TIIIS).  Paslauga „Topografinių ir inžinerinės infrastruktūros objektų erdvinių duomenų ir kitos informacijos gavimas“ teikiama visiems [www.planuojustatau.lt](http://www.planuojustatau.lt) registruotiems naudotojams. |
| 3. | Teisės aktai, reglamentuojantys paslaugos teikimą | 1. Lietuvos Respublikos geodezijos ir kartografijos įstatymas;  2. Lietuvos Respublikos aplinkos ministro 2023 m. gruodžio 5 d. įsakymas D1-392 „Dėl Topografijos ir inžinerinės infrastruktūros informacinės sistemos nuostatų patvirtinimo”;  3. Lietuvos Respublikos aplinkos ministro 2023 m. rugpjūčio 29 d. įsakymas D1-299 “Dėl geodezijos ir kartografijos techninių reikalavimų reglamentą GKTR 1.01:2023 „opografinių objektų geodezinių matavimų atlikimo ir topografinių planų sudarymo tvarkos aprašas“ patvirtinimo“;  4. Lietuvos Respublikos aplinkos ministro 2023 m. spalio 1 d. įsakymas D1-324 “Dėl geodezijos ir kartografijos techninių reikalavimų reglamentą GKTR 2.01:2023 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarkos aprašas“ patvirtinimo“;  5. Lietuvos Respublikos aplinkos ministro 2023 m. spalio 1 d. įsakymas D1-318 “Dėl geodezijos ir kartografijos techninių reikalavimų reglamentą GKTR 3.01:2023 „Išmatuotų topografinių ir inžinerinių tinklų objektų erdvinių duomenų rinkinys“ patvirtinimo“;  6. Lietuvos Respublikos aplinkos ministro 2025 m. sausio 17 d. įsakymas Nr. D1-1“ Dėl savivaldybės erdvinių duomenų rinkinio tvarkymo aprašo patvirtinimo“;  7. Lietuvos Respublikos aplinkos ministro 2024 m. spalio 1 d. įsakymas Nr. D1-323“ Dėl savivaldybės erdvinių duomenų rinkinio specifikacijos patvirtinimo“. |
| 4. | Informacija ir dokumentai, kuriuos turi pateikti asmuo | Paslauga skirta [www.planuojustatau.lt](http://www.planuojustatau.lt/) prisijungusiems asmenims pateikti sudarytus topografinius ir inžinerinės infrastruktūros erdvinius duomenis. Paslaugos gavėjas pagal teisės aktuose aprašytą tvarką turi pateikti teikiamų erdvinių duomenų teritorijos ribą, kuri turi patekti į Lietuvos Respublikos administracines ribas. |
| 5. | Informacija ir dokumentai, kuriuos gauna paslaugos teikėjas | Papildoma informacija ar dokumentai iš valstybės registrų, informacinių sistemų ar kitų institucijų ir įstaigų negaunami. |
| 6. | Asmens arba padalinio, atsakingo už paslaugos suteikimą, kontaktiniai duomenys | Architektūros ir paveldosaugos skyriaus vyriausioji specialistė  Martyna Meilutė  Tel. +370 458 71347, mob. +370 (626) 34392  El. p. [m.meilute@rokiskis.lt](mailto:m.meilute@rokiskis.lt) |
| 7. | Paslaugos teikimo proceso aprašymas (reikalingi atlikti veiksmai) | Paslauga teikiama tik elektroninėmis priemonėmis  <https://www.planuojustatau.lt/> |
| 1. 8. | Paslaugos suteikimo trukmė | 10 darbo dienų |
| 1. 9. | Informacija apie tai, ar paslauga teikiama atlygintinai | Paslauga teikiama neatlygintinai |
| 1. 10. | Paslaugos teikimo (būdas) tipas | Paslauga yra elektroninė. |
| 1. 11. | Paslaugos rezultatas | Priimti ir patvirtinti topografiniai planai (prieš statybas ir po jų) ir inžinerinių tinklų planai. Priimti ir patvirtinti topografiniai planai (prieš statybas ir po jų) ir inžinerinių tinklų planai integruoti į Rokiškio rajono savivaldybės erdvinių duomenų rinkinį (toliau – SEDR).  Suteikti topografinių ir inžinerinės infrastruktūros objektų erdviniai duomenys. |
| 12. | Paslaugos teikėjo veiksmų (neveikimo) apskundimo tvarka | Sprendimas gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos. |